Շվեյցարական Swissquote bank-ը Հայաստանում գործելու լիցենզիա չունի, Կենտրոնական բանկը նման «բանկ» կամ ֆինանսական կազմակերպություն չի լիցենզավորել։ Այս մասին նշեց Կենտրոնական բանկի Հասարակայնության հետ կապերի ծառայության ղեկավար Հարություն Կբեյանը՝ անդրադառնալով օրերս տեղի ունեցած միջոցառմանը, որի ժամանակ հայտարարվել է, որ հայաստանյան շուկա է մուտք գործում Շվեյցարական Swissquote bank-ը։ Նրա խոսքով, այդ «բանկով» արդեն պետք է զբաղվեն իրավապահները։